АҞӘА, хәажәкыра 22 - Sputnik. Аԥсны апрокурор хада ихаҭыԥуаҩ Дамир Кәыҵниа аҳәамҭа ҟаиҵеит атәылауаа ралхратә зинқәа еилагоуп ҳәа информациак шыҟам.
Иара иазгәеиҭеит апрокуратура аҭыԥқәа рҟны аҷаԥшьарақәа шеиҿнакааз.
"Уажәазы аусурақәа цоит. Абжьыҭараан еилагарак ыҟоуп ҳәа дыррак ҳмоуцт", - иҳәеит Кәыҵниа.
Иара убасгьы иҳәеит хәымш рыҩнуҵҟа алхрақәа раан азакәан ақәныҟәара шымҩаԥысуаз азы аинформациа шеидыркылало. Аинформациа ҳасабырбак аҳасаб ала апрокурор хада изынашьҭхоит.
Асааҭ 15:00 рзы атәыла ахада иалхразы рыбжьы арҭахьеит 43,29% алхыҩцәа ҳәа Ацентртә алхратә комиссиа адырра ҟанаҵахьеит.
Иара убас шәаԥхьар ҟалоит: